Dís hoeveel petrol duurder word(Grafika: pixabay) Die styging in die prys van petrol, tesame met ŉ styging in rentekoerse en ŉ tariefverhoging vir krag wat binnekort in werking tree, sal beteken baie Suid-Afrikaners gaan hul rieme al hoe dunner moet sny. Die styging in die petrolprys beloop 28c/liter, terwyl die prys van diesel wissel tussen ŉ effense styging vir diesel met ŉ hoër swaelinhoud en ŉ daling in die prys van diesel met ŉ laer swaelinhoud. Die hernieude styging kom nadat die prys van brandstof in Januarie met meer as R2 per liter gedaal het. Die departement van minerale hulpbronne en energie sê die gemiddelde internasionale produkprys van petrol, diesel en paraffien is hoër vir die betrokke tydperk, terwyl die rand in dié tyd effens teen die Amerikaanse dollar verstewig het. Dit het gelei tot ŉ kleiner bydrae tot die basiese brandstofprys.